ECCO solgte rekordmange sko | Berlingske Business
ECCO solgte rekordmange sko
Tirsdag d. 09. marts 2004, kl. 11.00 - Opdateret 22. maj 2012
ECCO er blevet storsælgende. Foto: Scanpix
ECCO Sko sælger flere sko end nogensinde. I 2003 blev det til 11,2 millioner par - det højeste antal i koncernens historie - og det resulterede i, at overskuddet før skat steg fra 82 til 120 millioner kroner.
Modsat faldt omsætningen fra 3,6 til 3,2 milliarder kroner. Men det skyldes for over halvdelens vedkommende faldende valutakurser, og koncernen er tilfreds med udviklingen.
- De seneste to års resultatsmæssige nedgang er nu vendt, siger finansdirektør Mikael Thinghuus. Han glæder sig især over, at koncernen har nedbragt sine lagre og frigjort flere end 400 millioner kroner i forhold til 2001, da koncernens lagre toppede.